Margolino pistoletas
Margolino pistoletas, MC (rus. Пистолет Марголина МЦ) – sportinis mažo kalibro savitaisis pistoletas, skirtas sportiniam šaudymui į apvalų taikinį iš 25 m nuotolio. Pasižymi neblogomis šaudymo savybėmis, pigumu, paprastumu, patvarumu. Pistoletą sukūrė aklas konstruktorius Michailas Margolinas. Pistoleto pavadinime santrumpa MC reiškia rus. Модель ЦКИБ 'CKIB modelis', kadangi pistoleto brėžinius ir dokumentaciją parengė CKIB SOO.. Pistoletą gamino Iževsko mašinų gamykla, nuo 1948 iki 1979 m.. Tarptautinėse šaudymo varžybose naudotas 1954–1974 m. Kaip mokomasis naudojamas iki šiol.